| Verdulių akmuo |
| --- |
| Velnio akmuo, 2019 m. pavasaris |
| 

Verdulių akmuoVerdulių akmuo

 |
| Koordinatės  | 

|  |
| --- |
| 55°46′26″š. pl. 23°37′59″r. ilg.﻿ / ﻿55.77400°š. pl. 23.633°r. ilg.﻿ / 55.77400; 23.633Koordinatės: 55°46′26″š. pl. 23°37′59″r. ilg.﻿ / ﻿55.77400°š. pl. 23.633°r. ilg.﻿ / 55.77400; 23.633 |

 |
| Vieta | Radviliškio rajono savivaldybė |
| Seniūnija | Radviliškio seniūnija |
| Registro Nr. | M131K1 / AV2040 / u.k.16209 |

**Verdulių akmuo**, vadinamas **Velnio akmeniu** – masyvus riedulys, mitologinis akmuo, esantis Radviliškio rajone, Verdulių kaime. Jis yra „Radviliškio rajono mitologinių akmenų kelio" lankomas objektas. Nuo 1999 m. riedulys įrašytas Kultūros vertybių registre.

Archeologijos paminklo ženklas
Tolumoje - vandenyje kyšantis akmuo
Jis guli šalia pamiškės sodybos, yra pastatytas archeologijos paminklą žymintis betoninis stulpas su įrašu „*Verdulių akmuo su pėda, vad. Velnio akmeniu*". Velnio akmuo sudaro 2 akmenų ir šaltinio kompleksą  su netoli esančiais Prūdytės akmeniu ir Prūdytės šaltiniu. 

Apie Velnio akmenį pasakojama legenda. Pagal senų žmonių pasakojimus, kitados velniai skubėję naktimis varžytis, kuris sunkesnį akmenį ir toliau nuneš. Vienas iš velnių lėkęs su dideliu rieduliu ant kupros, kol gaidys užgiedojo. Nelabasis sviedė akmenį, kad net žemė trinktelėjo ir dėjo į kojas. Iš ryto žmonės žiūri – po nakties nelabojo akmuo atsirado.

Tvenkinio akmuo su velnio pėda
------------------------------

Apie kitą **Verdulių Velnio akmenį**, arba **Verdulių akmenį su Velnio pėda**, duomenis pateikia Lietuvos geologijos tarnyba. Šis akmuo guli Verdulių kaimo iškasto žvyro karjero viduryje, apie 150 – 200 m nuo kranto, 800 m į šiaurės vakarus nuo aukščiau minėto archeologijos paminklo - Velnio akmens. Sustabdžius žvyro eksploataciją, ši karjero dalis užsipildė vandeniu. Greičiausiai, riedulys pasiliko ant aukštumėlės, kuomet buvo iškastas žvyras aplink jį. Tačiau galima numatyti, kad nemaža akmens dalis yra po vandeniu, o gal dar ir po žeme. Manoma, kad riedulį buvo bandoma susprogdinti ir pašalinti iš karjero teritorijos. Šiai užmačiai nepavykus, Velnio akmuo liko gulėti dabartinėje vietoje ir buvo apsemtas gruntiniu vandeniu, kurį gausiai papildo aplinkinių versmių vanduo. Pagal A. Simanavičių, pagrindinė versmė buvusi Savicko sodybvietėje, tačiau jos ištakos buvo suniokotos ir išsiveržiantis vanduo buvo nukreiptas drenažo grioviais link patvenktinio ežero.

Riedulio būklė buvo vertinama 1998 m. spalio 15 d. Jo matmenys: aukštis – ~1,50 m (virš vandens), plotis – ~3,5-4,0 m, ilgis – ~2,00-2,50 m, perimetras – ? m, jo vietos koordinatės – x:6182781 y:476398. Velnio akmens viršus ir didžioji šiaurinio šlaito dalis stipriai išskaldyta, dėl ko paviršius labai nelygus. 2019 m. duomenimis, Verdulių karjere gulintis akmuo informacine rodykle nebuvo pažymėtas.

Šaltiniai
---------

1. 1 2  Radviliškio rajono mitologinių akmenų kelias Archyvuota kopija 2019-05-28 iš Wayback Machine projekto.. *radviliskiobiblioteka.lt*
2. ↑  „Objekto Nr. 16209 išsamus aprašymas". Lietuvos Respublikos kultūros vertybių registras.
3. ↑  „Objekto Nr. 24698 išsamus aprašymas". Lietuvos Respublikos kultūros vertybių registras.
4. 1 2 3  Lietuvos geologijos tarnyba. Valstybinė geologijos informacinė sistema (GEOLIS). Geotopai (išrašas)